54. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 705 της 24/25 Οκτ. 1974 (ΦΕΚ Α΄312) Περί αριθμήσεως, μονογραφήσεως, σφραγίσεως και θεωρήσεως βιβλίων, προβλεπομένων υπό του άρθρ. 54 του Π.Δ. 650/1974. Έχοντες υπόψη τας διατάξεις: 1.Της παρ. 1 του άρθρ. 35 του Συντάγματος της 1 ης  Ιαν. 1952, εν συνδυασμώ προς τας των άρθρ. 1 και 2 της Συντακτικής Πράξεως της 1/1 Αυγ. 1974, «περί αποκαταστάσεως της δημοκρατικής νομιμότητος και ρυθμίσεως θεμάτων του δημοσίου βίου μέχρι του οριστικού κανονισμού του πολιτεύματος και της καταρτίσεως νέου Συντάγματος της Χώρας». 2.Της παρ.1 του άρθρ. 93 του Ν.Δ. 4274/1962, «περί τροποποιήσεως και συμπληρώσεως της εκλογικής νομοθεσίας» (άρθρ. 144 Π.Δ. 650/1974, «περί κωδικοποιήσεως των ισχυουσών διατάξεων της εκλογικής νομοθεσίας»). 3.την υπ’ αριθ. 645 της 19 Οκτ. 1974 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρον μόνον.-1.Τα βιβλία πρακτικών, πρωτοκόλλου ψηφοφορίας και διαλογής ψήφων, τα προβλεπόμενα υπό της παρ.1 του άρθρ. 54 του Π.Δ. 650/1974 (ανωτ. αριθ. 45) αριθμούνται, μονογραφούνται, σφραγίζονται και θεωρούνται, κατά τα εν τη επομένη παραγράφω καθοριζόμενα. Σελ. 152,16(β) Τεύχος 564-Σελ. 96 2.Η αρίθμησις, μονογράφησις και σφράγισις γίνεται κατά φύλλον ή κατά σελίδα. Η θεώρησις, γίνεται εν τέλει της τελευταίας σελίδος εκάστου βιβλίου και κάτωθι πράξεως, αναγραφούσης τον αριθμόν των φύλλων ή σελίδων και τον προορισμόν εκάστου θεωρουμένου βιβλίου. Η αρίθμησις, μονογράφησις και σφράγισις ενεργείται υπό υπαλλήλων οριζομένων υπό του Προϊσταμένου της οικείας περιφερειακής υπηρεσίας του Υπουργείου Εσωτερικών, η δε θεώρησις υπό του αυτού Προϊσταμένου ή του αναπληρωτού αυτού. Εις τον Ημέτερον επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 